CELEX: 32021D1286
Language: et
Date: 2021-08-02 00:00:00
Title: Komisjoni rakendusotsus (EL) 2021/1286, 2. august 2021, millega lükatakse edasi tooteliiki 18 kuuluvates biotsiidides dinotefuraani kasutamise heakskiitmise otsuse aegumiskuupäeva (EMPs kohaldatav tekst)

3.8.2021   
               
               
                  ET
               
               
                  Euroopa Liidu Teataja
               
               
                  L 279/39
               
            
         KOMISJONI RAKENDUSOTSUS (EL) 2021/1286,
         2. august 2021,
         millega lükatakse edasi tooteliiki 18 kuuluvates biotsiidides dinotefuraani kasutamise heakskiitmise otsuse aegumiskuupäeva
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 14 lõiget 5,
         olles konsulteerinud alalise biotsiidikomiteega
         ning arvestades järgmist:
         
                     (1)
                  
                  
                     Toimeaine dinotefuraan kiideti heaks toimeainena kasutamiseks tooteliiki 18 kuuluvates biotsiidides (2).
                  
               
                     (2)
                  
                  
                     Tooteliiki 18 kuuluvates biotsiidides dinotefuraani kasutamise heakskiitmise otsus aegub 31. mail 2022. 11. novembril 2020 esitati kooskõlas määruse (EL) nr 528/2012 artikli 13 lõikega 1 taotlus dinotefuraani heakskiitmise otsust uuendada.
                  
               
                     (3)
                  
                  
                     25. märtsil 2021 teatas Belgia hindav pädev asutus komisjonile, et kooskõlas määruse (EL) nr 528/2012 artikli 14 lõikega 1 on ta jõudnud otsusele, et taotlust on vaja täielikult hinnata. Määruse (EL) nr 528/2012 artikli 8 lõike 1 kohaselt teeb taotlust hindav pädev asutus taotluse täieliku hindamise 365 päeva jooksul pärast selle kinnitamist.
                  
               
                     (4)
                  
                  
                     Määruse (EL) nr 528/2012 artikli 8 lõike 2 kohaselt võib taotlust hindav pädev asutus vajaduse korral nõuda, et taotleja esitaks hindamiseks piisavad andmed. Sel juhul pikendatakse nimetatud 365-päevast tähtaega ajavahemiku võrra, mis ei või kokku olla pikem kui 180 päeva, välja arvatud juhul, kui pikendamine on põhjendatud nõutavate andmete iseloomu või erakorraliste asjaolude tõttu.
                  
               
                     (5)
                  
                  
                     270 päeva jooksul pärast soovituse saamist taotlust hinnanud pädevalt asutuselt valmistab Euroopa Kemikaaliamet (edaspidi „kemikaaliamet“) ette arvamuse toimeaine heakskiitmise otsuse uuendamise kohta ja esitab selle komisjonile vastavalt määruse (EL) nr 528/2012 artikli 14 lõikele 3.
                  
               
                     (6)
                  
                  
                     Sellest tulenevalt on tõenäoline, et tooteliiki 18 kuuluvates biotsiidides dinotefuraani kasutamise heakskiitmise otsus aegub taotlejast sõltumatutel põhjustel enne, kui võetakse vastu otsus selle uuendamise kohta. Seega on asjakohane lükata tooteliiki 18 kuuluvates biotsiidides dinotefuraani kasutamise heakskiitmise otsuse aegumiskuupäeva edasi taotluse läbivaatamiseks piisava ajavahemiku võrra. Võttes arvesse tähtaegu, mis on ette nähtud taotlust hindavale pädevale asutusele hindamiseks ning kemikaaliametile arvamuse ettevalmistamiseks ja esitamiseks, on asjakohane lükata heakskiitmise otsuse aegumiskuupäeva edasi kuni 30. novembrini 2024.
                  
               
                     (7)
                  
                  
                     Tooteliiki 18 kuuluvates biotsiidides dinotefuraani kasutamise heakskiitmise otsus, välja arvatud selle aegumiskuupäev, tuleks jõusse jätta, kui on täidetud rakendusmääruses (EL) 2015/416 sätestatud nõuded ja tingimused,
                  
               ON VASTU VÕTNUD KÄESOLEVA OTSUSE:
         
            Artikkel 1
            Tooteliiki 18 kuuluvates biotsiidides dinotefuraani kasutamise heakskiitmise otsuse aegumiskuupäeva lükatakse edasi kuni 30. novembrini 2024.
         
         
            Artikkel 2
            Käesolev otsus jõustub kahekümnendal päeval pärast selle avaldamist Euroopa Liidu Teatajas.
         
         
            Brüssel, 2. august 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 167, 27.6.2012, lk 1.
         
            (2)  Komisjoni rakendusmäärus (EL) 2015/416, 12. märts 2015, millega kiidetakse heaks toimeaine dinotefuraani kasutamine tooteliiki 18 kuuluvates biotsiidides (ELT L 68, 13.3.2015, lk 30).